Julie | Boodskap vir Vandag
Om ŉ skaduwee vir ander te wees
Ek het vir jou gesê wat jy moet sê, en jou beskerm in die skaduwee van my hand, want Ek het die hemel oopgespan en die aarde se fondamente gelê en vir Sion gesê: “Jy is my volk” (Jesaja 51:16).
Onlangs vertel ŉ familielid hoe sy in ŉ stadium moeite gedoen het om te luister en om te sien na iemand wat haar sorg en aandag dringend nodig gehad het.
Dit terwyl ander, selfs goeie vriende en kollegas, onbewus was van hierdie persoon se nood. En daarom onnadenkend daaraan verbygeleef het.
Agterna het hierdie persoon haar waardering op ŉ besonderse manier aan my familielid te kenne gegee. Haar woorde was: “Dankie dat jy vir my ŉ skaduwee in my tyd van onsekerheid en nood was.” Lees Verder>>
Aanvaar die afgryse
Posted on July 25, 2018 July 25, 2018 by adele lombaard
Hulle het sy kop in ŉ skottel ingebring en aan die meisie gegee, wat dit na haar ma toe gevat het (Matteus 14:11).
Ons lewe word baie dae omring met stories wat eenvoudig ondraaglik is, indien nie totaal sinloos nie.
Een so ŉ verhaal is die tragiese dood van Johannes die Doper (Matteus 14:1-12).
Gaan lees dit gerus weer: hoe Johannes onregmatig in die tronk gestop word weens sy kritiek op koning Herodes se immorele huwelik. Hierna volg ŉ ma se slinkse plan, wat eindig met Johannes se kop wat in ŉ skottel by die feessaal ingedra word.
Meer afgryslik en sinloos kan dit byna nie.
Tereg skryf die teoloog Debie Thomas hieroor:
“What bothers me about John the Baptist’s death – its gruesomeness notwithstanding – is its utter senselessness. John dies at the whim of a clueless teenager. He dies because a powerful woman has a callous heart and a lustful man has the shallow sense of honour. He dies for moral cowardice … Worse, John dies disillusioned and afraid, unsure of his Messiah. Worse still, he suffers a death that accomplices nothing.”
Hierdie verhaal – en daar is meer van hulle waaraan ons elke dag blootgestel word – bly ŉ toets vir ons geloof in God se almag en voorsienigheid. Miskien is dit selfs ŉ herinnering dat ons moet waak om sulke verhale te gou af te water of selfs te versuiker met ŉ goedkoop betekenis, troos of belofte.
Miskien is dít juis die punt, soos Debie Thomas sê: “… that we don’t need to slap purpose or meaning on all human experience in order to prove our piety. Maybe some things are just horrible.”
Wie dit aanvaar, ook geduldig en bewoë daarby vertoef, sal dalk verras word met ŉ onverwagte uitweg of uitkoms. Gelukkig praat Matteus 14 ook daaroor.
Here, daar is verhale wat so erg is dat ons dit nie wil hoor nie. Gee ons die moed om dit as deel van ons lewe te aanvaar. En gee U self ŉ uitweg. Amen.
Die Hebreërskrywer klink redelik kras in sy beoordeling hiervan. Hy sien dit as ŉ hernude verloëning van Christus. Met beeldspraak vergelyk hy dit met vrugbare grond wat verdroog en nou waardeloos geword het. Sodat daar van ŉ terugkeer en herstel weinig sprake is. Lees Verder>>
Waarop jy fokus, sal vir jou energie gee
Posted on July 23, 2018 July 23, 2018 by adele lombaard
Terwyl ons dan so ŉ groot skare van geloofsgetuies rondom ons het, laat ons elke las van ons afgooi, ook die sonde wat ons so maklik verstrik, en laat ons die wedloop wat vir ons voorlê met volharding hardloop, die oog gevestig op Jesus, die Begin en Voleinder van die geloof (Hebreërs 12:1-2).
Ek het ŉ vriend wat baie jare lank die slagoffer van die sogenaamde drankduiwel was.
Danksy hulp van buite en die herontdekking van die geestelike dimensie van sy lewe, het hy die afgelope jare ŉ pad uit hierdie donker labirint van verslawing gevind. Lees Verder>>
Die geloofspad as opgang
Posted on July 23, 2018 July 24, 2018 by adele lombaard
“Hy wat sy lewe wil behou, sal dit verloor; en hy wat sy lewe ter wille van My verloor, sal dit vind” (Matteus 10:39).
Daar is verskillende maniere om die pad van geloof te beskryf.
My geestelike begeleier het dié pad dikwels vergelyk met ŉ spiraal wat geleidelik na onder kring. Só wou sy my daaraan herinner dat ons lewe voor God ŉ herhalende patroon het, maar een wat bedoel is om algaande, danksy God se genade, dieper en inniger te word.
Presies soos die na onder gerigte en dus dieper kringende spiraal. Lees Verder>>
Gelukkig is my naam nie Koos nie
Posted on July 19, 2018 by adele lombaard
Wees my genadig, o God, in u troue liefde, wis my oortredinge uit … Skep ŉ rein hart vir my, o God … Moet my tog nie wegdryf uit u teenwoordigheid nie; en moet u Heilige Gees nie van my wegneem nie (Psalm 51:3, 12-13).
Hoe die mens se dubbelslagtigheid, of verdeelde hart, kan oorhel na die verkeerde kant en in selfbedrog kan eindig, word mooi deur ŉ luimige anekdote geïllustreer.
In hierdie anekdote gaan dit oor ŉ alkoholis wat elke naweek vir homself sê: “Koos, hierdie naweek gaan jy minder drink.” Maar dan, terwyl hy reeds ŉ volgende glasie omhoog hou en skelm maar selfvoldaan grinnik, hoor ons hom onderlangs fluister: “Gelukkig is my naam nie Koos nie!” Lees Verder>>
Of kan dit wees dat mense hulle eie leuens glo en selfs verbete daaraan vasklou as ŉ eie en egte waarheid, en dit sonder enige gewete of ŉ sweempie van skuldgevoelens? Lees Verder>>
Dit hang dikwels direk saam met die konteks of omgewing waarin mense grootgeword het, met die invloed en voorbeeld van hulle ouers en vriende. Daar is ŉ spreekwoord wat die bepalende belang van hierdie invloed mooi verwoord. Dit lui: “When I open my mouth, my mother comes out.” Lees Verder>>